30 April 2014
ສະເຫລີມສະຫລອງວັນກຳມະກອນສາກົນຄົບຮອບ 128 ປີ ໃຫ້ເປັນຂະບວນຟົດຟື້ນ
ວັນທີ 29 ເມສານີ້, ຢູ່ສູນກາງສະຫະພັນກຳມະບານລາວ, ນະຄອນຫລວງວຽງຈັນ ທ່ານ ຄຳຫລ້າ ລໍລອນສີ ປະທານ ສະຫະພັນກຳມະບານລາວ ໄດ້ຖະແຫຼງຕໍ່ສື່ກ່ຽວກັບການສ້າງຂະບວນການສະເຫລີມສະຫລອງວັນກຳມະກອນສາກົນຄົບ ຮອບ 128 ປີ ( ວັນທີ 1/5/1886 - 1/5/2014) ວ່າ: ເພື່ອເປັນການໂຄສະນາ ແລະ ສຶກສາອົບຮົມໃຫ້ແກ່ພະນັກງານ, ລັດຖະ ກອນ, ສະມາຊິກກຳມະບານ, ກຳມະກອນ ແລະ ຊາວຜູ້ອອກແຮງງານບັນດາເຜົ່າໄດ້ຮັບຮູ້ ແລະ ເຂົ້າໃຈເຖິງມູນເຊື້ອທາດແທ້ ປະຫວັດຄວາມເປັນມາຂອງວັນກຳມະກອນສາ ກົນ, ຜົນງານການເຄື່ອນໄຫວຂອງກຳມະກອນລາວໃນພາລະ ກິດປະຕິວັດຕໍ່ສູ້ປົດປ່ອຍຊາດ ກໍຄືການປົກປັກຮັກສາ ແລະ ສ້າງ ສາພັດທະນາປະເທດຊາດ, ການເຕີບໃຫຍ່ຂະຫຍາຍຕົວຂອງຊົນຊັ້ນກຳ ມະກອນທົ່ວໂລກ; ສ້າງຂະບວນການຕ່າງໆໃຫ້ຟົດຟື້ນ ແລະ ນຶກເຖິງວັນສຳຄັນດັ່ງກ່າວໃຫ້ມີຄວາມໝາຍ ທັງເປັນການປຸກລະ ດົມໃຫ້ສະມາຊິກກຳມະບານ, ກຳມະກອນຊາວຜູ້ອອກແຮງານມີຄວາມເບີກບານມ່ວນຊື່ນ; ແນໃສ່ຍົກລະດັບຄວາມຮັບຮູ້ ຄວາມເຂົ້າໃຈຕໍ່ວຽກງານກຳມະບານ, ໂດຍສະເພາະກົດໝາຍວ່າດ້ວຍກຳມະບານລາວໃຫ້ມີຄວາມເຕີບໃຫຍ່ເຂັ້ມແຂງທາງດ້ານປະລິມານ ແລະ ຄຸນນະພາບ, ຮັບປະກັນການປະຕິບັດພາລະບົດບາດໜ້າທີ່ຂອງຕົນໃຫ້ມີປະສິດທິຜົນ; ເສີມຂະຫຍາຍສິດປະຊາທິປະໄຕ, ເພີ່ມທະວີຄວາມສາມັກຄີໃນຖັນແຖວກຳມະກອນຊາວຜູ້ອອກແຮງງານບັນດາເຜົ່າໃຫ້ເປັນປຶກແຜ່ນແໜ້ນໜາ, ເພື່ອເປັນກຳລັງແຮງໃນການຈັດຕັ້ງປະຕິບັດແນວທາງນະໂຍບາຍຂອງພັກ.
ໃນການຈັດຕັ້ງປະຕິບັດແມ່ນໃຫ້ກຳມະບານແຕ່ລະຂັ້ນຖືເອົາໂອກາດນີ້ ສະຫລຸບຕີລາຄາຄືນດ້ານດີ, ດ້ານອ່ອນ, ຂໍ້ຄົງ ຄ້າງໃນການເຄື່ອນໄຫວວຽກງານຂອງຕົນໃນ 1 ປີຜ່ານມາ ພ້ອມທັງກຳນົດແຜນການໃນປີ ຕໍ່ໜ້າ. ສະຫະພັນກຳມະບານແຂວງ, ນະຄອນຫລວງ, ກະຊວງ, ອົງການ ແລະ ກຳມະບານຮາກຖານອ້ອມຂ້າງສູນກາງທີ່ມີເງື່ອນໄຂໃຫ້ພ້ອມກັນຈັດຕັ້ງປາ ຖະກະຖາເຫລົ່າມູນເຊື້ອຄວາມເປັນມາຂອງວັນກຳມະກອນສາກົນ, ຈັດກິດຈະກຳຖາມ-ຕອບ ຄວາມຮູ້ຮອບຕົວກ່ຽວກັບວັນດັ່ງກ່າວ, ກົດໝາຍແຮງງານ, ກົດໝາຍວ່າດ້ວຍກຳມະບານລາວ, ແຂ່ງຂັນ 2 ດີ 5 ເປັນເຈົ້າ ຂອງສະຫະພັນກຳມະບານລາວ, ຈັດຕັ້ງການຍ່າງເພື່ອສຸຂະພາບ, ຈັດວາງສະແດງຜະລິດຕະພັນສິນຄ້າ ແລະ ເຄື່ອນໄຫວວຽກງານກຳມະບານລາວ ຈັດຕັ້ງການແຂ່ງຂັນກິລາ, ວັນນະຄະດີທີ່ມີລັກສະນະຊາດ, ລັກສະນະມະຫາຊົນ, ຈັດຕັ້ງການແຂ່ງຂັນສີມືແຮງງານຂຶ້ນຕາມເງື່ອນໄຂຕົວຈິງ.
Subscribe to: Post Comments (Atom)